RESOLUCIÓN do 3 de decembro de 2013, da Secretaría Xeral da Igualdade, pola que se aproba a asignación de vogalías para as asociacións e federacións constituídas por estas que formarán parte do Consello Galego das Mulleres.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/12/2013

O 3 de setembro de 2013 publicouse no DOG nº 167 a Orde do 26 de agosto de 2013 pola que se convocan as asociacións de mulleres e as federacións constituídas por estas para o procedemento de elección das vogalías que lles corresponden no Consello Galego das Mulleres.
O 3 de outubro de 2013 publicáronse na páxina web da Secretaría Xeral da Igualdade as relacións provisionais de entidades admitidas e excluídas e o 4 de novembro de 2013 publicouse no Diario Oficial de Galicia nº 210 a Resolución do 29 de outubro de 2013, da Secretaría Xeral da Igualdade, pola que se aprobaron as relacións definitivas de entidades admitidas e excluídas para a participación na elección de vogalías do Consello Galego das Mulleres e se iniciou o procedemento de votación.
Logo de concluír o prazo establecido para a votación, a Comisión de Seguimento, constituída ao abeiro da citada orde de convocatoria, efectuou o reconto dos votos emitidos, así como a correspondente proposta de asignación de vogalías, de conformidade co procedemento e o sistema proporcional establecidos na convocatoria.
De acordo co indicado,
Primeiro. Aprobar a relación de entidades que obtiveron representación e a asignación de vogalías que lles corresponden , segundo figura no anexo I.
Segundo. Establecer un prazo de 10 días hábiles, contados a partir do seguinte ao da publicación desta resolución no DOG, de conformidade co disposto no artigo 9 da convocatoria, para que as entidades elixidas designen as persoas que exercerán as vogalías, utilizando o anexo II que se xunta a esta resolución, que deberán remitir debidamente cuberto á Secretaría Xeral da Igualdade, preferiblemente por correo electrónico ao enderezo xestion.igualdade@xunta.es ou, alternativamente, por calquera das formas establecidas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución, que pon fin á vía administrativa, as persoas interesadas poderán interpoñer recurso potestativo de reposición ante a persoa titular da Secretaría Xeral da Igualdade no prazo dun mes, ou, alternativamente, recurso contencioso-administrativo, perante o Tribunal Superior de Xustiza de Galicia, no prazo de dous meses, contados estes dous prazos, a partir do día seguinte ao da publicación desta resolución no DOG, sen prexuízo da posible interposición de calquera outro recurso que se considere oportuno.
Santiago de Compostela, 3 de decembro de 2013
De acordo co establecido no artigo 9 da Orde do 26 de agosto de 2013, pola que se convocan as asociacións de mulleres e as federacións constituídas por estas para o procedemento de elección das vogalías que lles corresponden no Consello Galego das Mulleres, nomeánse as seguintes persoas como representantes da entidade no Consello Galego das Mulleres:
SECRETARÍA XERAL DA IGUALDADE